Cîțu, la Ora prim-ministrului: "Ciolacu şi Grindeanu sunt slugile lui Dragnea. M-au chemat în Parlament să vadă cât rezist la înjurăturile lor".
Dezbaterea Ora prim-ministrului are loc, luni, în Parlamentul României. Premierul Florin Cîțu a răspuns inițiativei venită din partea PSD. Cîțu a tunat la adresa mai multor social-democrați.
Ora prim-ministrului, inițiativă venită din partea PSD, s-a transformat într-un conflict al declarațiilor între social-democrați și Florin Cîțu. Prrmierul a precizat, în Parlament, că inițiativa PSD nu a fost pentru a vorbi despre buget, ci "m-au invitat să vadă cât rezist la înjurăturile lor. Prim-ministrul rezistă""De fiecare dată când sunt invitat în Parlament şi e respectată procedura, vin şi răspund. În acelaşi timp, românii ar trebui să ştie că această invitaţie din partea grupului PSD nu are legătură cu bugetul. M-au invitat să vadă cât rezist la înjurăturile lor. Prim-ministrul rezistă", a tunat Cîțu, în Parlament."Toţi, slugile lui Liviu Dragnea şi Darius Vîlcov"De asemenea, premierul României i-a taxat, apoi, pe Marcel Ciolacu, Paul Stănescu, Mihai Tudose şi Sorin Grindeanu, despre care spune că sunt "slugile lui Liviu Dragnea şi Darius Vîlcov"."Marcel Ciolacu, Grindeanu, Stănescu, Mihai Tudose, aceştia sunt cei care mă contestă pe mine. Toţi, slugile lui Liviu Dragnea şi Darius Vîlcov. Au făcut şi fac acelaşi lucru. Rămân slugile celor doi. Sorin Grindeanu, premierul OUG13. Cel care la câteva zile după învestire a scos zeci de mii de români în stradă. Acelaşi premier care a făcut în România un lucru inedit. A fost primul premier dat jos de primul partid. Şi nu s-a dus acasă. Nu, s-a ţinut de scaun şi a vrut să rămână acolo împotriva propriului partid. PSD l-a dat jos şi pe Mihai Tudose. Premierul care îşi lua salariul în plic. Aşa era obişnuit să-şi ia banii în plic. Bineînţeles, marii gânditori economici Marcel Ciolacu şi Paul Stănescu", a declarat Florin Cîţu.